Gandia acull aquest dijous la III Taula Rodona 'Salut, Esport i Dona'
19 novembre 2019

## Gandia acull aquest dijous la III Taula Rodona 'Salut, Esport i Dona'19 novembre 2019Última actualització: 14 juliol 2025

![](../gestion/img/_AO_7777-copia.jpg)  
  

La regidora delegada de Sanitat i Polítiques Saludables, Liduvina Gil, ha comparegut aquest matí en roda de premsa per presentar la **III Taula Rodona "Salut, Esport i Dona"** que se celebrarà a la Casa de la Marquesa el pròxim 21 de novembre a partir de les 19.30 hores.  
  
Tal com ha explicat Gil, en la iniciativa participaran Pilar Martí, presidenta de Club Natació i Esports Gandia; Lidia Balada, Gestora Esportiva del Club Atletisme Safor Teika; i Nani Vela, entrenadora personal i directora del Club de Rem CIA Gandia.**Liduvina Gil** ha exposat algunes dades sobre la relació de la dona amb l'esport com que només un 24,8% de les persones matriculades en Màsters esportius són dones o que disposen de menys temps per realitzar activitats esportives. Mentre el 49% dels homes practiquen esport tres o més vegades a la setmana, les dones ho fan a 1 o dues vegades.  
L'edil ha destacat que "_la masculinització de l'entorn esportiu no permet que les dones competim en igualtat de condicions, ja que l'esport femení no té el mateix impacte en els mitjans de comunicació, entre altres aspectes_".  
  
Durant la Taula Rodona s'abordarà el paper que juguen els clubs esportius, la ciutadania i l'administració a l'hora de trencar estereotips i promoure que les dones puguen desenvolupar l'esport que vullguen i influir en la pràctica d'aquest.  
  
També s'abordarà l'esport com a factor que permet millorar la condició física i anímica a més de prevenir certes malalties i afeccions que tenen més incidència en les dones.  
  
Per la seua banda, **Lidia Balada** va agrair a departament de Polítiques Saludables que es tinga en compte als clubs de la ciutat per a aquest tipus d'iniciatives i ha destacat que esdeveniments com la Cursa de la Dona contribueixen a introduir a moltes dones en la pràctica esportiva per crear hàbits saludables.  
La gerent del Club Atletisme Safor Teika, ha afirmat que "_hi continua havent desigualtats però que afortunadament, les dones cada vegada ocupen més llocs de responsabilitat en la gestió del dia a dia dels clubs esportius de la ciutat" "Seguim fent passos per visibilitzar a la dona en l'esport que, d'altra banda, té incomptables beneficis per a la salut_".  
  
Finalment, **Pilar Martí**, ha explicat que des del NiE Gandia s'exposaran els beneficis que per a la salut té la pràctica d'un esport tan complet com la natació. "_Cada dia són més les dones que participen en l'activitat esportiva i s'incorporen a l'aspecte de direcció" "L'esport és l'estona que tots tenim per dedicar-nos a nosaltres mateixos, una via de desconnexió que serveix per a millorar l'autoestima i l'estat d'ànim_".